**מסמך הסבר - חובת דיווח - סעיפים 368(א-ה) לחוק העונשין**

 **רקע**:

חוק העונשין מטיל על אדם או בעל תפקיד חובת דיווח לרשויות, במקרה בו הוא נחשף לעבירה כלפי קטין או חסר ישע, המבוצעת על ידי מי שאחראי עליו.

**הנפגע שלגביו קיימת חובת דיווח**:

יש לדווח על עבירה כלפי קטין (=מי שגילו מתחת ל-18) או חסר ישע (=מי שאינו יכול לדאוג לצרכי מחייתו, בריאותו או שלומו).

**העבירות לגביהם קיימת חובת דיווח**:

עבירות מין, עבירות של סיכון החיים והבריאות, עבירות זנות ותועבה, עבירות נטישה או הזנחה, עבירות תקיפה או התעללות, עבירות של סחר בבני אדם, שמתבצעות על ידי מי שאחראי על הקטין או חסר הישע (=למשל הורה ביולוגי, אחראי מכוח חוק, בן משפחה שמלאו לו 18, מטפל סיעודי או מי שהקטין/חסר הישע נמצא איתו דרך קבע ומתקיימים ביניהם יחסי תלות או מרות).

במקרה של עברות מין – גם כאשר הן מבוצעות על ידי אח של הקטין.

במקרה של עברות מין, גרימת חבלה חמורה והתעללות –גם כאשר הן מבוצעות על ידי אדם אחר במעון, במוסד, או במסגרת חינוכית וטיפולית אחרת בו חסר הישע נמצא.

**על מי חלה חובת הדיווח:**

1. כל אדם, ביחס לעבירה כלפי נפגע שהתרחשה זה מקרוב (=לא מזמן) על ידי מי שאחראי על הנפגע.
2. עובד במקצוע פרה-רפואי, אחות, עובד חינוך, עובד סוציאלי, עובד שירותי רווחה, פסיכולוג, קרימינולוג, איש צוות במעון או במוסד של הנפגע,[[1]](#footnote-1) ביחס לעבירה (גם כזו שארעה לפני זמן רב) כלפי נפגע על ידי מי שאחראי עליו, שבעל המקצוע נחשף אליה עקב תפקידו.

**רמת וודאות**:

אין צורך בוודאות שאכן העבירה התרחשה אלא די בחשד סביר.

**למי יש לדווח**:

יש לדווח לעובד סוציאלי שמונה על פי חוק או למשטרה (אין חובה לדווח לשניהם).

**הצהרת הסטודנט**

אני \_\_\_\_\_\_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_\_\_\_\_, מאשר בזאת כי:

1. קראתי את דברי ההסבר הנ"ל והם מובנים לי.
2. ידוע לי שמסמך זה מהווה הסבר בלבד ואינו מחליף או ממצה את כל הוראות החוק. בכל מקרה של סתירה בין דברי ההסבר ובין הוראות החוק תגברנה הוראות החוק.
3. ידוע לי כי במקרה ואיחשף לעבירה כמפורט לעיל ולא אדווח עליה כנדרש על פי חוק, בנסיבות מסוימות תידרש האוניברסיטה להעביר דיווח זה למשטרה או לעובד סוציאלי שמונה על פי חוק, והריני מאשר לה להעביר דיווח כאמור.

על החתום:

תאריך:

1. רשימה חלקית [↑](#footnote-ref-1)